SPAISS6F1/Tourism_Softpower huggingface dataset:
บั๊ญดุ๊ก
บั๊ญดุ๊ก ( ) หรือในประเทศไทยที่อำเภอคลองใหญ่ จังหวัดตราด เรียกกันว่า ขนมบันดุก หรือบันดุ๊ก เป็นอาหารเวียดนามประเภทบั๊ญ ( , เค้ก) บั๊ญดุ๊กมี 2 ประเภทหลัก ๆ คือ ในเวียดนามทางเหนือแป้งจะมีสีขาว และทางใต้จะมีสีเขียว

ในเวียดนามภาคเหนือ
ในภาคเหนือของเวียดนาม บั๊ญดุ๊กเป็นอาหารที่ทำจากแป้งข้าวเจ้าหรือแป้งข้าวโพด มีสีขาว มีเนื้อสัมผัสที่นุ่มนวลและกลิ่นหอมอ่อน ๆ ทั่วไปแล้วรับประทานเป็นอาหารคาว โดยโรยหน้าด้วยเครื่อง เช่น หมูบด, กุ้งย่าง ( ), หัวหอมทอด, งา, เกลือ, ถั่วลิสง, น้ำมะนาว และซีอิ๊วหรือน้ำปลา อาจจะรับประทานเป็นอาหารจานเดียว หรืออาจเสิร์ฟร้อนพร้อมกับเนื้อ หรือเห็ด
ในประเทศเวียดนาม บั๊ญดุ๊กเป็นที่นิยม มีขายตามร้านเล็ก ๆ ทั่วไป และหาซื้อรับประทานได้ตลอดทั้งวัน

ในเวียดนามภาคใต้
 โรยหน้าด้วยน้ำเชื่อมกะทิและงา]]
ในเวียดนามตอนใต้ บั๊ญดุ๊กเป็นขนมหวานที่ทำจากแป้งข้าวเจ้า โดยแป้งอยู่ในรูปก้อนสี่เหลี่ยมที่มักจะมีสีเขียวซึ่งได้มาจากเตยหอม (Pandanus amaryllifolius) ปรุงโดยการต้มแป้งกับน้ำปูนใส (อัตราส่วนน้ำ 1 ลิตร กับปูนขาว 10 กรัม) และน้ำใบเตยแล้วปล่อยให้เย็นและแข็งตัวเป็นแผ่นคล้ายเยลลี่ แล้วจึงนำมาหั่นเป็นก้อน โรยหน้าด้วย , และถั่วลิสงป่น

บั๊ญดุ๊กชนิดต่าง ๆ
ตัวอย่างเช่น:
* บั๊ญดุ๊กบตก่าว (Bánh đúc bột gạo) - ทำจากแป้งข้าวเจ้า
* บั๊ญดุ๊กเกินด๊าเกิ๋มถัก (Bánh đúc gân đá cẫm thạch) - มีลายเส้นสีคล้ายหินอ่อน
* บั๊ญดุ๊กก่าว (Bánh đúc gạo) - ทำจากแป้งข้าวกล้อง
* บั๊ญดุ๊กควายโมน (Bánh đúc khoai môn) - ทำจากเผือก
* บั๊ญดุ๊กหมั่น (Bánh đúc mặn) - ใส่เกลือลงในแป้ง
* บั๊ญดุ๊กเหมี่ยนจุง (Bánh đúc miền trung) - พบในภาคกลางของเวียดนาม
* บั๊ญดุ๊กโง (Bánh đúc ngô) - ทำจากข้าวโพด
* บั๊ญดุ๊กหน่ม (Bánh đúc nộm) - สลัดบั๊ญดุ๊ก
* บั๊ญดุ๊กน๊อง (Bánh đúc nóng) - บั๊ญดุ๊กร้อน (คล้ายก๋วยจั๊บ)
* บั๊ญดุ๊กเนื้อกเสื่อ (Bánh đúc nước dừa) - ราดด้วยน้ำกะทิ
* บั๊ญดุ๊กเนื้อกโก๊ตเสื่อ (Bánh đúc nước cốt dừa) - ใส่น้ำมะพร้าว
* บั๊ญดุ๊กโซต (Bán
๊ญดุ๊กเนื้อกโก๊ตเสื่อ (Bánh đúc nước cốt dừa) - ใส่น้ำมะพร้าว
* บั๊ญดุ๊กโซต (Bánh đúc sốt) - บั๊ญดุ๊กนึ่งเสิร์ฟร้อน
* บั๊ญดุ๊กซัญ (Bánh đúc xanh) - บั๊ญดุ๊กสีเขียว ได้จากน้ำใบเตย
ในวัฒนธรรม
คนเวียดนามมีคำกล่าวที่ว่า

ความหมายคือ "ไม่เคยพบกระดูกในบั๊ญดุ๊ก เช่นเดียวกับที่ไม่เคยพบ รักลูกติดของสามี" โคลงบทนี้ใช้เพื่อเปรียบเปรยถึงสิ่งต่าง ๆ ที่มีโอกาสเกิดขึ้นได้ยาก

ดูเพิ่ม
* บั๊ญซาเหลิ่น (Bánh da lợn)
* เค้กใบเตย
* ขนมเปียกปูน

อ้างอิง

แหล่งข้อมูลอื่น

* บทความเกี่ยวกับ bánh đúc ในภาคเหนือของเวียดนาม 
* สูตรการทำ bánh đúc, fao.org
* บทความเกี่ยวกับ bánh đúc , hanam.gov.vn
วัดคิรีวิหาร
วัดคิรีวิหาร เป็นพระอารามหลวงชั้นตรี ชนิดสามัญสังกัดคณะสงฆ์ฝ่ายธรรมยุติกนิกาย ตั้งอยู่ในตำบลชำราก อำเภอเมืองตราด จังหวัดตราด

วัดคีรีวิหาร เดิมชื่อว่า วัดท่าเลื่อน หรือ วัดภูเขายวน ตั้งเมื่อ พ.ศ. 2429 ต่อมาในสมัยที่ฝรั่งเศสเข้ามาปกครองเมืองตราด ได้แต่งตั้งเจ้าอาวาสเป็นพระครูรัฐาภิมุกข์และเรียกชื่อวัดนี้ว่า วัดภูเขายวน เมื่อไทยได้เมืองตราดกลับคืนมา สมเด็จพระสังฆราชเจ้า กรมหลวงวชิรญาณวงศ์ ทรงพระทานชื่อให้เลือก 3 ชื่อ คือ วัดคีรีเวสวิหาร วัดเวสคีรีวิการและวัดคิรีวิหาร จึงได้ใช้ชื่อ "วัดคิรีวิหาร" มาจนปัจจุบัน วัดได้รับพระราชทานวิสุงคามสีมาเมื่อวันที่ 28 เมษายน พ.ศ. 2523
ที่ตั้งอยู่บนภูเขาทำให้มองเห็นวิวทิวทัศน์ด้านล่างที่เป็นป่า เขา และทะเล มีสวนป่าขนาดย่อม ๆ มีต้นสักปลูกอย่าง เป็นระเบียบ ลักษณะสถาปัตยกรรมเป็นสถาปัตยกรรมไทยประยุกต์ อาคารและเสนาสนะที่สำคัญ ได้แก่ อุโบสถหลังใหญ่ เจดีย์ เรือนรับรองสมเด็จพระเทพฯ กุฏิธรรมสารอุทิศ และกุฏินิรมิตสามัคคี ศาลาการเปรียญ วิหารจีนที่ประดิษฐานพระพุทธอุดมสมบูรณ์ พระอวโลกิเตศวร และพระสังกัจจายน์ และยังมีกุฏิทรงไทยที่สร้างได้ถูกต้องตามพระวินัยบัญญัติมีขนาดพอแค่ภิกษุอยู่ได้รูปเดียวเท่านั้น

อ้างอิง
วัดป่าภูก้อน
วัดป่าภูก้อน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านก้อง อำเภอนายูง จังหวัดอุดรธานี อยู่ในเขตป่าสงวนแห่งชาติป่านายูงและป่าน้ำโสม ที่ตั้งอยู่บริเวณรอยต่อแผ่นดิน 3 จังหวัด คือ อุดรธานี เลย และหนองคาย
เมื่อ พ.ศ. 2527 คุณปิยวรรณและโอฬาร วีรวรรณ พร้อมคณะได้เดินทางมาธุดงค์แถบจังหวัดสกลนครและอุดรธานี ได้เกิดความเลื่อมใสพระป่าจึงได้เข้าช่วยเหลือท่านพระอาจารย์อินทร์ถวาย สันตุสสโก สำนักสงฆ์บ้านนาคำน้อย ในการขออนุญาตใช้พื้นที่ป่าสงวนแห่งชาติจัดตั้งเป็นวัดป่านาคำน้อย และปลูกป่าทดแทนฟื้นฟูสภาพป่าเสื่อมโทรมกว่า 750 ไร่ อย่างถูกต้องตามระเบียบของกรมป่าไม้ และได้ทำเรื่องขอใช้ที่ดินในเขตป่าสงวนแห่งชาตินายูง-น้ำโสม เพื่อสร้างวัดในเนื้อที่ 15 ไร่ จากกรมป่าไม้ จนได้รับอนุญาตเมื่อวันที่ 9 มกราคม พ.ศ. 2530 ประกาศตั้งวัดเมื่อวันที่ 11 พฤศจิกายน พ.ศ. 2530 ภายหลังเมื่อวันที่ 22 มิถุนายน พ.ศ. 2531 ได้รับหนังสืออนุญาตให้เข้าทำประโยชน์หรืออยู่อาศัยในเขตป่าสงวนแห่งช
ายน พ.ศ. 2531 ได้รับหนังสืออนุญาตให้เข้าทำประโยชน์หรืออยู่อาศัยในเขตป่าสงวนแห่งชาติเพื่อจัดตั้งพุทธอุทยานมีเนื้อที่ 1,000 ไร่ และได้รับขนานนามว่า พุทธอุทยานมหารุกขปาริชาติภูก้อน วัดป่าภูก้อนได้รับพระราชทานวิสุงคามสีมาเมื่อวันที่ 7 มิถุนายน พ.ศ. 2532 มีพิธีฝังลูกนิมิตและผูกพัทธสีมา เมื่อวันที่ 13–14 มกราคม พ.ศ. 2533
อาคารเสนาสนะที่สำคัญ ได้แก่ ศาลาอุโบสถ 2 ชั้น 1 หลัง ซึ่งเป็นที่ประกอบพิธีสงฆ์ชั้นบนและเป็นที่ฉันชั้นล่าง มีกุฏิพระ 45 หลัง เรือนครัว 1 หลัง เรือนพักฆราวาส 6 หลังถังเก็บน้ำคอนกรีต 20 ถัง และห้องน้ำจำนวนมาก โดยใช้ระบบประปาภูเขา จากฝายเก็บน้ำดินขนาดเล็กที่เป็นแหล่งต้นน้ำซับและน้ำตกในวัด ภายในวัดมีพระบรมสารีริกธาตุบรรจุในพระเกศพระร่วงโรจน์ศรีบูรพา ซึ่งเป็นประธานประดิษฐานอยู่หน้าองค์พระปฐมรัตนบูรพาจารย์มหาเจดีย์ มีพระพุทธไสยาสน์โลกนาถศาสดามหามุนี เป็นพระพุทธรูปปางปรินิพพาน ทำด้วยหินอ่อนขาวจาประเทศอิตาลี ความยาว 20 เมตร

อ้างอิง
วัดป่าสามกษัตริย์
วัดป่าสามกษัตริย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหมูม่น อำเภอเมืองอุดรธานี จังหวัดอุดรธานี ปัจจุบันมีพระอธิการพิทยา อตฺตทนฺโต เป็นเจ้าอาวาส
วัดป่าสามกษัตริย์เป็นแหล่งโบราณคดีมีสภาพเป็นเนินดินธรรมชาติ ขนาดค่อนข้างใหญ่ มีความกว้างประมาณ 50–80 เมตร สูงจากพื้นที่โดยรอบประมาณ 5 เมตร ซึ่งพื้นที่โดยรอบมีสภาพเป็นที่ราบที่มีบ้านเรือนตั้งอยู่และบางส่วนเป็นพื้นที่ทำเกษตรกรรม ทางด้านทิศตะวันออกของเนินดินนี้มีห้วยดานเป็นลำน้ำธรรมชาติไหลผ่านทางด้านทิศตะวันออกลงไปทางด้านทิศใต้ บนเนินดินแหล่งโบราณคดีมีไม้ยืนต้นปกคลุมทำให้พื้นที่บริเวณนี้มีสภาพเป็นป่าขนาดย่อม จากการเดินสำรวจพบเศษภาชนะดินเผาแบบเนื้อแกร่ง (stoneware) ชิ้นขนาดเล็ก เนื้อดินสีเทากระจัดกระจายอยู่ทั่วไปบนพื้นผิวดิน เนินดินนี้ชาวบ้านเรียกว่า โนนอีตู้ ทางด้านทิศตะวันตกของวัดมีหนองน้ำธรรมชาติ ที่เรียกกันว่า หนองอีเลิง ซึ่งเชื่อกันว่าคนโบรา
ิศตะวันตกของวัดมีหนองน้ำธรรมชาติ ที่เรียกกันว่า หนองอีเลิง ซึ่งเชื่อกันว่าคนโบราณได้ขุดดินบริเวณหนองอีเลิงมาถมพื้นที่โนนอีตู้ จึงทำให้เกิดเป็นสภาพหนองน้ำและเนินดินขึ้นมา
เหตุที่ชื่อว่า "วัดป่าสามกษัตริย์" เนื่องมาจากชาวบ้านเชื่อกันว่าพื้นที่บริเวณนี้เคยเป็นที่พบปะกันของกษัตริย์สามพระองค์ กรมการศาสนาได้ออกหนังสือประกาศรับรองสภาพวัด เมื่อวันที่ 23 กันยายน พ.ศ. 2537 โดยระบุว่ามีการใช้พื้นที่ก่อตั้งวัดป่าสามกษัตริย์มาตั้งแต่ช่วง พ.ศ. 2475 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2563
หลักฐานทางโบราณคดีที่พบ เช่น เศษภาชนะดินเผาเนื้อแกร่ง ก้อนอิฐดินเผาขนาดค่อนข้างใหญ่ เศษภาชนะดินเผาเนื้อดินธรรมดา ชิ้นส่วนกระดูกมนุษย์ ชิ้นส่วนกระดูกและฟันสัตว์ ลูกปัด และภาชนะดินเผาขนาดเล็ก เนื้อดินธรรมดา เป็นต้น สันนิษฐานเบื้องต้นว่าแหล่งโบราณคดีแห่งนี้ได้มีการใช้พื้นที่ในการทำกิจกรรมของมนุษย์มาตั้งแต่สมัยก่อนประวัติศาสตร์ช่วงวัฒนธรรมบ้านเชียงเมื่อราว 5,600–1,800 ปีมาแล้ว หลังจากนั้นมนุษย์ได้ใช้พื้นที่บริเวณนี้อีกครั้งในช่วงที่พื้นที่แถบนี้ได้รับอิทธิพลวัฒนธรรมล้านช้าง เมื่อราวพุทธศตวรรษที่ 22–25 เนื่องจากพบเศษภาชนะดินเผาชนิดเนื้อแกร่ง (stoneware) สีเทา ที่มีเนื้อดินค่อนข้างละเอียดแบบภาชนะดินเผาในวัฒนธรรมล้านช้างที่ปรากฏทั่วไปในภาคอีสาน ประก
อดินค่อนข้างละเอียดแบบภาชนะดินเผาในวัฒนธรรมล้านช้างที่ปรากฏทั่วไปในภาคอีสาน ประกอบกับพบใบเสมาศิลาแลงในบริเวณที่เคยมีสิ่งก่อสร้างเดิม ซึ่งคาดว่าสิ่งก่อสร้างดังกล่าวน่าจะเป็นสิมเดิมที่ถูกรื้อถอนออกไปจนเหลือแต่เพียงฐาน ก่อน พ.ศ. 2528
รายนามเจ้าอาวาสและรักษาการเจ้าอาวาส
* หลวงปู่บัวไหล  จิตฺตปาโร (ไม่ทราบ พ.ศ.)
* หลวงปู่เหลือ (ไม่ทราบฉายา)
* พระอำคา (ไม่ทราบฉายา)
* พระครูวิริยธรรมโชติ (พระวิไลย์ วิเลยฺโย)
* พระมหาปรีชา จนทธมฺโน
* พระอธิการสิงห์ กตปญฺโญ
* พระอธิการพิทยา อตฺตทนฺโต

อ้างอิง
รสัมปครี
ในพิธี รสัมปครี ขณะราชาภิเษกขึ้นเป็นนาวับแห่งปตาวดี และ นาวับแห่งโภปาล 40 วันหลังบิดา ผู้เป็นนาวับองค์ก่อน สิ้นพระชนม์]]
รสัมปครี (रसम पगड़ी; Rasam Pagri) เป็นพิธีทางสังคมที่ปฏิบัติในสังคมชาวปัญจาบและชาวราชสถานในอินเดีย พิธีจัดขึ้นหลังสมาชิกชายที่อาวุโสสุดของครอบครัวเสียชีวิต โดยให้สมาชิกชายที่อาวุโสสุดรองลงมาจากบุคคลที่เสียชีวิตทำการโพกผ้าโพกศีรษะ (ปครี) ต่อหน้าสมาชิกในครอบครัวหรือในเผ่า ตามธรรมเนียมฮินดู พิธีนี้มักประกอบโดยบิดาของภรรยาของสมาชิกชายที่อาวุโสสุด โดยทั่วไปจะประกอบพิธีในวันที่สี่นับจากพิธีศพ (อนติมสังสการ หรือ อุตาละ (Uthala)) หรือในวันที่สิบสาม ที่เรียกว่า เตหรวิน พิธีนี้ทำขึ้นเพื่อเป็นสัญลักษณ์ของการเปลี่ยนผ่านภาระรับผิดชอบในการคุ้มครองและดูแลครอบครัวจากสมาชิกหนึ่งไปยังอีกผู้หนึ่ง โดยมีผ้าโพกศีรษะเป็นตัวแทนของเกียรติยศของครอบครัว

อ้างอิง
ไคแผ่น
ไคแผ่นผลิตในทางเหนือของประเทศลาว และได้รับความนิยมเป็นพิเศษในหลวงพระบาง ในช่วงฤดูหนาวแล้ง (พฤศจิกายนถึงเมษายน) ระดับน้ำในแม่น้ำจะแห้งขอดที่สุด ชาวลาวจะเก็บไคที่จับตัวกันอยู่ใต้น้ำขึ้นมา จากนั้นนำมาล้าง ตำ และอัดเป็นก้อน ไคที่อัดเป็นก้อนแล้วจะนำมาต้ม ปรุงรสด้วยน้ำมะขามเปียก มะกอกดำและเขียว จากนั้นจึงรีดให้ก้อนไคแบนเป็นแผ่น แล้วนำไปตากบนเสื่อกกสาน โรยด้วยงา บางครั้งอาจโรยกระเทียมฝานบาง มะเขือเทศ หรือหอมหัวใหญ่ เมื่อเสร็จแล้วจะนำไปตากแห้งเป็นเวลาอย่างน้อย 7 ชั่วโมง บ้างว่าไคแผ่นมีลักษณะคล้ายกับสาหร่ายโนริของญี่ปุ่น 
ไคแผ่นอุดมด้วยวิตามินและเกลือแร่ รสชาติคล้ายโนริแต่จะมีรสขมหวานและกลิ่นที่มากกว่า หนึ่งในวิธีนำไคแผ่นมาประกอบอาหารที่นิยมคือการนำไป
จะมีรสขมหวานและกลิ่นที่มากกว่า หนึ่งในวิธีนำไคแผ่นมาประกอบอาหารที่นิยมคือการนำไปทอดในน้ำมันเป็นชนมขบเคี้ยว ในขณะที่บางส่วนอาจเลือกทานไคแผ่นดิบ ๆ
วัดสระแก้ว (อำเภอเมืองนครราชสีมา)
วัดสระแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครราชสีมา จังหวัดนครราชสีมา

วัดสระแก้วเป็นวัดที่สร้างมาพร้อมเมืองนครราชสีมา เมื่อครั้งสมเด็จพระนารายณ์มหาราชทรงโปรดให้สร้างเมืองหน้าด่านขึ้นเมื่อ พ.ศ. 2205 ชื่อของวัดมาจากการที่วัดตั้งอยู่ใกล้สระแก้ว สระน้ำเก่าแก่ที่มีมานาน เป็นสระน้ำคู่บ้านคู่เมือง น้ำในสระแก้วใช้ประกอบพระราชพิธีถือน้ำพระพิพัฒน์สัตยา วัดสร้างขึ้นโดยกลุ่มขุนนาง ในสมัยท้าวสุรนารี ท่านได้ทำนุบำรุงและปฏิสังขรณ์เสนาสนะเป็นประจำ วัดได้รับพระราชทานวิสุงคามสีมาเมื่อ พ.ศ. 2505
อุโบสถหลังเก่าก่อสร้างด้วยศิลปะอยุธยา ภายหลังอุโบสถมีควาทรุดโทรมจึงสร้างอุโบสถหลังใหม่ สร้างขึ้นสมัยใดไม่แน่ชัด อุโบสถไม่มีเสา กรอบหน้าต่างจะมีผนังที่หนามาก สลับกับเสาใหญ่ระหว่างช่องหน้าต่าง ภายในประดิษฐานพระพุทธรูปประธาน เป็นพระพุทธรูปศิลปะสุโขทัยปางมารวิชัย นอกจากนั้นยังมี หลวงพ่อติกขวโร หรือพระติกข์ พระพุทธรูปเก่าแก่ปางถวายเนตรที่ได้อัญเชิญมาจากอยุธยา และยังมีพิพิธภัณฑ์หลวงพ่อคูณ ซึ่งมีหุ่นขี้ผึ้งหลวงพ่อคูณประดิษฐานอยู่ภายในพิพิธภัณฑ์

อ้างอิง
เดอะสไตเนอร์บรอเธอส์
เดอะสไตเนอร์บรอเธอส์ (Steiner Brothers) เป็นแท็กทีมมวยปล้ำอาชีพของพี่น้องชาวอเมริกัน Robert "Rick Steiner" Rechsteiner และ Scott "Scott Steiner" Rechsteiner

พี่น้องปล้ำปล้ำในฐานะมือสมัครเล่นที่มหาวิทยาลัยมิชิแกน ทีมเปิดตัวในปี 1989 และแข่งขันในการโปรโมตเช่น Extreme Championship Wrestling (ECW), New Japan Pro-Wrestling (NJPW), World Championship Wrestling (WCW) และ World Wrestling Federation (WWF) ชนะในกระบวนการที่สิบเอ็ด แท็กทีมแชมเปียนชิพ และ สหรัฐอเมริกา แท็กทีมแชมเปียนชิป หนึ่งรายการ ก่อนยุบวงในปี 1998
พี่น้องได้กลับมาพบกันอีกครั้งบนสนามอิสระในช่วงต้นทศวรรษ 2000 และ Total Nonstop Action Wrestling ในเดือนพฤษภาคม 2007 พวกเขาเป็นทีมแท็กทีมแรกที่จัด WWF World Tag Team Championship, WCW World Tag Team Championship และ IWGP Tag Team Championship

Steiner Brothers ได้รับการยกย่องว่าเป็นหนึ่งในแท็กทีมที่ยิ่งใหญ่ที่สุดตลอดกาลในประวัติศาสตร์มวยปล้ำอาชีพ
ผลงานความสำเร็จ
*George Tragos/Lou Thesz Professional Wrestling Hall of Fame
**Class of 2014 
*World Championship Wrestling
**WCW World Heavyweight Championship (1 time) – Scott
**NWA/WCW World Television Championship (5 times) – Rick (3) and Scott (2)
**NWA (Mid-Atlantic)/WCW World Tag Team Championship (7 times)
**NWA/WCW United States Tag Team Championship (1 time)
**Pat O'Connor Memorial Tag Team Tournament (1990)
*Mid-Atlantic Wrestling
**NWA Mid-Atlantic Tag Team Championship (1 time) 1 
*New Japan Pro-Wrestling
**IWGP Tag Team Championship (2 times)
*Preston City Wrestling
**PCW Tag Team Championship (1 time)
*Pro Wrestling America
**P
n City Wrestling
**PCW Tag Team Championship (1 time)
*Pro Wrestling America
**PWA Tag Team Championship (1 time)
*Pro Wrestling Illustrated
**PWI Match of the Year (1991) &ndash; 
**PWI Tag Team of the Year (1990, 1993)
**PWI ranked them #2 of the best 100 tag teams of the "PWI Years" in 2003
*Pure Action Championship Wrestling
**PACW Tag Team Championship (1 time)
*United Wrestling Federation
**UWF Rock 'n' Roll Express Championship (1 time)
*World Wrestling Federation/WWE
**WWF Tag Team Championship (2 times) 
**WWE Hall of Fame (Class of 2022) 
*Wrestling Observer Newsletter awards
**Match of the Year (1991) vs. Hiroshi Hase and Kensuke S
rver Newsletter awards
**Match of the Year (1991) vs. Hiroshi Hase and Kensuke Sasaki, WCW/New Japan Supershow, Tokyo, March 21 
**Tag Team of the Year (1990)
1 While this Mid-Atlantic promotion is an NWA affiliated promotion, operates out of the same region as the first Mid-Atlantic promotion, and has revived some of the championships it used, it isn't the same promotion. The original Mid-Atlantic promotion was once owned by Jim Crockett, Jr. and was sold outright to Ted Turner in November 1988. The promotion was then renamed World Championship Wrestling.

อ้างอิง

แหล่งข้อมูลอื่น
*The History of WCW, Part IV
*Solie's Title Histories
วัดหันตรา
วัดหันตรา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองหันตรา ในตำบลหันตรา อำเภอพระนครศรีอยุธยา จังหวัดพระนครศรีอยุธยา

วัดหันตราเป็นวัดเก่าแก่ก่อนแผ่นดินสมเด็จพระเจ้าอยู่หัวบรมโกศ มีชื่อในพระราชพงศาวดาร ฉบับพระราชหัตถเลขา ว่า จุลศักราช 1100 รัชสมัยสมเด็จพระเจ้าอยู่หัวบรมโกศได้เสด็จพระราชดำเนินโดยกระบวนนาวาพยุหไปฉลองวัดหันตราและสมโภชอาราม 3 วัน อย่างไรก็ดีสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2320 ได้รับพระราชทานวิสุงคามสีมาเมื่อ พ.ศ. 2325
อุโบสถแบบมหาอุด สร้างในสมัยกรุงศรีอยุธยา ซึ่งไม่มีประตูด้านหลังและไม่เจาะช่องหน้าต่าง เชื่อกันว่าใช้นี้เป็นสถานที่ประกอบพิธีปลุกเสกเครื่องรางของขลังที่ศักดิ์สิทธิ์ เพราะบริเวณทุ่งหันตราเป็นสถานที่ตั้งทัพรับศึกและเป็นที่ประชุมทัพสมเด็จพระบรมราชาธิราชที่ 2 และสมเด็จพระนเรศวรมหาราชเมื่อไปตีเมืองละแวก ภายในอุโบสถ์มีพระประธานปางมารวิชัย ชื่อว่า พระพุทธอนันตชินราช มีภาพจิตรกรรมฝาผนังที่บอกเล่าเรื่องราวความเป็นมาเกี่ยวกับพุทธประวัติ วัดยังมีพระพุทธฉายจำลอง สันนิษฐานว่ามีการสร้างขึ้นมานับร้อยปี

อ้างอิง
วัดไทรงามใต้
วัดไทรงามใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอไทรงาม จังหวัดกำแพงเพชร มีที่ดินตั้งวัดเนื้อที่ 25 ไร่ 2 งาน ปัจจุบันมีพระครูวชิรปัญโญภาส เป็นเจ้าอาวาส

วัดไทรงามใต้ เดิมชื่อ วัดไทรงาม สร้างขึ้นโดยประชาชนบ้านไทรงามที่แต่เดิมอยู่ในตำบลหนองคล้า จังหวัดกำแพงเพชร เป็นประชาชนที่มีความเลื่อมใสศรัทธาหลวงปู่อินทร์ จันทูปโม ซึ่งได้รับการเคารพนับถือว่าเป็นเหมือนร่มโพธิ์ ร่มไทรของชาวบ้าน เรียกว่า "วัดไทรงาม" เริ่มแรกสร้างเป็นสำนักสงฆ์เมื่อ พ.ศ. 2502 จนตั้งเป็นวัดเมื่อวันที่ 3 พฤศจิกายน พ.ศ. 2536 ได้รับพระราชทานวิสุงคามสีมาเมื่อวันที่ 27 มกราคม พ.ศ. 2548
อาคารเสนาสนะที่สำคัญ ได้แก่ อุโบสถ 1 หลัง ศาลาการเปรียญ 1 หลัง กุฏิเจ้าอาวาส 1 หลัง กุฏิพระ 10 หลัง และเมรุ 1 หลัง

อ้างอิง
วัดสว่างสามัคคี
วัดสว่างสามัคคี อาจหมายถึง
* วัดสว่างสามัคคี อำเภอเมืองกาฬสินธุ์ จังหวัดกาฬสินธุ์
* วัดสว่างสามัคคี อำเภอร่องคำ จังหวัดกาฬสินธุ์
* วัดสว่างสามัคคี จังหวัดนครราชสีมา
* วัดสว่างสามัคคี อำเภอเซกา จังหวัดบึงกาฬ
* วัดสว่างสามัคคี อำเภอศรีวิไล จังหวัดบึงกาฬ
* วัดสว่างสามัคคี อำเภอวังโป่ง จังหวัดเพชรบูรณ์
* วัดสว่างสามัคคี อำเภอศรีเทพ จังหวัดเพชรบูรณ์
* วัดสว่างสามัคคี อำเภอวังสะพุง จังหวัดเลย
* วัดสว่างสามัคคี อำเภอเอราวัณ จังหวัดเลย
* วัดสว่างสามัคคี อำเภอคำตากล้า จังหวัดสกลนคร
* วัดสว่างสามัคคี อำเภอเมืองสกลนคร จังหวัดสกลนคร
* วัดสว่างสามัคคี จังหวัดหนองบัวลำภู
* วัดสว่างสามัคคี จังหวัดอุดรธานี
* วัดสว่างสามัคคี (หอกลอง) จังหวัดมหาสารคาม
เมอร์ลิน (ละครโทรทัศน์ พ.ศ. 2551)
เมอร์ลิน ( ) เป็นภาพยนตร์ชุดทางโทรทัศน์แนวแฟนตาซีย้อนยุคของสถานีโทรทัศน์บีบีซีวัน สร้างสรรค์โดย จูเลียน โจนส์, เจค มิชี่, จอห์นนี่ แคปส์ และจูเลียน เมอร์ฟี่ ฉายตอนแรกเมื่อวันที่ 28 กันยายน 2551 ถึงวันที่ 24 ธันวาคม 2555

นักแสดง

ตัวละครหลัก

* คอลิน มอร์แกน รับบท เมอร์ลิน (Merlin)
* แองเจิล คูลบี้ รับบท กวินิเวียร์ (Guinevere)
* แบรดลีย์ เจมส์ รับบท อาร์เธอร์ เพนดรากอน (Arthur Pendragon)
* เคธี่ แมคกราธ รับบท มอร์กาน่า เพนดรากอน (Morgana Pendragon)
* แอนโธนี่ เฮด รับบท อูเธอร์ เพนดรากอน (Uther Pendragon)
* ริชาร์ด วิลสัน รับบท ไกอัส (Gaius)
* นาธาเนียล ปาร์คเกอร์ รับบท อากราเวน เดอ บัวส์ (Agravaine de Bois)

ตัวละครอื่น ๆ
* จอห์น เฮิร์ท รับบท เดอะ เกรท ดราก้อน คิลการ์ราห์ (The Great Dragon Kilgharrah)
* ไมเคิล โครนิน รับบท เจฟฟรีย์ ออฟ มอนมัท (Geoffrey of Monmouth)
* แคโรไลน์ เฟเบอร์ รับบท ฮูนิธ (Hunith)
* มิเชล ไรอัน รับบท หนิม (Nimueh)
* เดวิด เดอรัม รับบท ทอม (Tom)
* แกรี่ โอลิเวอร์ รับบท เซอร์ เกรกอรี (Sir Gregory)
* เอ็ด โคลแมน รับบท มอร์ริส (Morris)
* ซานติอาโก กาเบรรา รับบท เซอร์ แลนสล็อต (Sir Lancelot)
* อเล็กซานเดอร์ วลาโฮส รับบท มอร์เดร็ด (Mordred)
* เทรเวอร์ เซลเลอร์ส รับบท อิเซลเดียร์ (Iseldir)
* ไมเคิล เจน รับบท ซิดห์ เอลเดอร์ (Sidhe Elder)
* รูเพิร์ต ยัง รับบท เซอร์ ลีออน (Sir Leon )
* เอมิเลีย ฟอกซ์ รับบท มอร์กอส (Morgause)
* อลิซ แพตเทน รับบท ย
ีออน (Sir Leon )
* เอมิเลีย ฟอกซ์ รับบท มอร์กอส (Morgause)
* อลิซ แพตเทน รับบท ยาเกรน เพนดรากอน (Ygraine Pendragon)
* ลอร่า ดอนเนลลี รับบท เฟรย่า (Freya)
* จอห์น ลินช์ รับบท บาลินอร์ (Balinor)
* อีออยน์ แม็กเคน รับบท เซอร์ เกวน (Sir Gwaine)
* อะเดโตมิวะ เอดุน รับบท เซอร์ เอเลี่ยน (Sir Elyan)
* ทอม เอลลิส รับบท เซนเรด (Cenred)
* ทอม ฮอปเปอร์ รับบท เซอร์ เพอซิวาล (Sir Percival)
* ซี อาชา รับบท ออเดรย์ (Audrey)
* เทอเรนซ์ เมย์นาร์ด รับบท เฮลิออส (Helios)
* แกรี่ ลูอิส รับบท อะเลเตอร์ (Alator)
* ลินด์เซย์ ดันแคน รับบท ควีน แอนนิส (Queen Annis)
* มอรีน คาร์ รับบท เดอะ ดอร์เครด (The Dorchraid)
* เจเน็ต มอนต์โกเมอรี่ รับบท เจ้าหญิงมิเธียน (Princess
ดอร์เครด (The Dorchraid)
* เจเน็ต มอนต์โกเมอรี่ รับบท เจ้าหญิงมิเธียน (Princess Mithian)
* แบร์รี่ แอร์ด รับบท เบรูน (Beroun)
วัดใต้โกสุม
วัดใต้โกสุม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวขวาง อำเภอโกสุมพิสัย จังหวัดมหาสารคาม มีเนื้อที่ 6 ไร่ 1 งาน 92 ตารางวา ทิศเหนือจดฝั่งแม่น้ำชี ทิศใต้จดถนนสุนทรพิพิธ ทิศตะวันตกและทิศตะวันออกจดทางสาธารณะระโยชน์ มีที่ธรณีสงฆ์จำนวน 1 แปลง เนื้อที่ 10 ไร่ 1 งาน 66 ตารางวา ปัจจุบันมีเจ้าอาวาสคือ พระครูอนุกูลสังฆกิจ (ไสว สิริปญฺโญ)
วัดใต้โกสุมตั้งวัดเมื่อ พ.ศ. 2410 ได้รับพระราชทานวิสุงคามสีมาเมื่อวันที่ 8 กรกฎาคม พ.ศ. 2456 สันนิษฐานว่าเป็นนวัดที่สร้างทับที่วัดเดิมของชุมชนที่รกร้างมาก่อนเนื่องจากมีซากอุโบสถหลงเหลืออยู่ ปัจจุบันได้สร้างศาลาการเปรียญหลังใหม่ทับบริเวณซากอุโบสถเดิม มีการบูรณะวัดเดิมเป็นวัดใต้โกสุมเมื่อราว พ.ศ. 2450 โดยญาคูสังฆราช (เป็นคำเรียกพระมหาเถระที่นำพาพัฒนาบูรณะปฏิสังขรณ์วัดในขณะนั้นของขาวบ้าน)
อาคารเสนาสนะประกอบด้วย อุโบสถกว้าง 4.80 เมตร ยาว 12.90 เมตร เป็นอาคารคอนกรีต สร้างเมื่อ พ.ศ. 2500 บูรณะใหม่เมื่อ พ.ศ. 2535 ศาลาการเปรียญ กุฏิสงฆ์ 6 หลัง หอสมุด 1 หลัง มณฑปรูปเหมือนหลวงปู่ศรีธรรมศาสน์ กุฏิไม้ทรงไทย (เริ่มก่อสร้างเมื่อเดือนธันวาคม พ.ศ. 2560) หอระฆัง และเป็นที่ตั้งของศูนย์ศึกษาพระพุทธศาสนาวันอาทิตย์ และหน่วยเผยแพร่พุทธมามกะ
รายนามเจ้าอาวาส
* หลวงปู่ญาคูสังฆราช (โส)
* หลวงปู่สุภีร์
* หลวงปู่จันดี 
* หลวงศรีธรรมศาสน์ (สิงห์ สิมมาโคตร)
* พระครูพิสารสิริเวช (พม.เกษม)
* พระสมุห์ชาย จิรถิโก (พระครูธรรมาภิราม)
* หลวงปู่ใส อโสโก
* หลวงปู่น้อย 
* หลวงปู่พรมมา จนฺทวณฺโณ 
* พระมหาอนุศักดิ์
* พระครูรัตนวรานุยุต (โอภาส โอภาโส)
* พระพีระพล ธีรปญฺโญ 
* พระครูอนุกูลสังฆกิจ (ไสว สิริปญฺโญ)

อ้างอิง
วัดหัวข่วง (จังหวัดเชียงใหม่)
วัดหัวข่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสองแคว อำเภอดอยหล่อ จังหวัดเชียงใหม่ ที่ดินตั้งวัด มีเนื้อที่ 1 ไร่ 1 งาน 86 ตารางวา ทิศเหนือยาว 1 เส้น 2 ศอก จดทางสาธารณประโยชน์ ทิศใต้ยาว 1 เส้น 2 วา จดทางสาธารณประโยชน์ ทิศตะวันออกยาว 1 สัน 10 วา จดทางสาธารณประโยชน์
วัดหัวข่วงตั้งวัดเมื่อ พ.ศ. 2425 ได้รับพระราชทานวิสุงคามสีมาเมื่อวันที่ 29 ตุลาคม พ.ศ. 2552 เดิมทีมีพระภิกษุรูปหนึ่งไม่ทราบนามมาจากวัดแสนเมืองมาหลวง อำเภอเมืองเชียงใหม่ (ซึ่งอีกนามหนึ่งเรียกว่าวัดหัวข่วง) ได้ธุดงค์จาริกมาที่หมู่บ้านนี้ที่เดิมมีชื่อว่า บ้านท่าปี้ อันมีความหมายว่าหมู่บ้านที่มีลานกว้าง (ภาษาล้านนาเรียกว่า ข่วง) จากนั้นชาวบ้านมีความเลื่อมใสในตัวท่านจึงได้ยกลานท่าน้ำเป็นที่สร้างวัด ขนานนามว่า "วัดหัวข่วง" ตามวัดเดิมที่พระภิกษุมา รวมถึงที่ตั้งวัดที่เป็น "หัวข่วง"

เสนาสนะสิ่งก่อสร้างประกอบด้วย กุฏิ วิหาร เจดีย์ และถังน้ำประปา
รายนามเจ้าอาวาส
* ครูบาตา ถาวโร พ.ศ. 2470–2485
* พระกุย พ.ศ. 2485–2490
* พระสุนทร พ.ศ. 2490–2499
* พระบาคำ พ.ศ. 2492–2502
* พระอธิการบุญทา ยติกาโร พ.ศ. 2502–2517
* พระอธิการบุญศรี ชวนปญโญ พ.ศ. 2517–2527
* พระครูวรกิตติภิมณฑ์ พ.ศ. 2527–

อ้างอิง
วัดแสนเมืองมาหลวง
วัดแสนเมืองมาหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนถนนพระปกเกล้า ในตำบลศรีภูมิ อำเภอเมืองเชียงใหม่ จังหวัดเชียงใหม่ ปัจจุบันมีพระครูสุวัตถิ์ปัญญาโสภิต (ทรงสวัสดิ์ ปญญาวชิโร) เป็นเจ้าอาวาส ที่ตั้งวัดในสมัยพระบาทสมเด็จพระปกเกล้าเจ้าอยู่หัว มีเนื้อที่ 93 ไร่ แต่ปัจจุบันเหลือเนื้อที่เพียง 4 ไร่ 1 งาน 21 ตารางวา
วัดแสนเมืองมาหลวง หรือ วัดหัวข่วง แต่เดิมมีชื่อว่า วัดลักขปุราคมาราม (วัดที่พระเจ้าแสนเมืองมาทรงสร้าง) ต่อมาพระเจ้าเมืองแก้ว พ.ศ. 2063 ได้บูรณะเจดีย์วัดหัวข่วงขึ้นใหม่ให้ใหญ่กว่าเดิม พระเมืองแก้วกับพระราชมารดาพร้อมพระสงฆ์ 3 คณะ มีพระราชครู เป็นประธาน บรรจุพระบรมธาตุในมหาเจดีย์วัดลักขปุราคมาราม จากนั้นได้สร้างคัมภีร์พระไตรปิฎก ไว้ในหอมณเฑียรธรรม ทรงโปรดให้มีการเฉลิมฉลองเป็นการใหญ่ พ.ศ. 2549 พระครูปลัดทรงสวัสดิ์ ปญฺญาวชิโร พร้อมด้วยพระภิกษุสามเณร ได้รื้อถอนหอมณเฑียรธรรมและทำการสร้างขึ้นใหม่
เจดีย์สิบสองเหลี่ยมองค์ระฆังเป็นศิลปกรรมผสมระหว่างศิลปะเชียงแสนกับสุโขทัย ในสมัยพม่าตีเมืองเชียงใหม่จึงทำให้เจดีย์ได้รับความเสียหายบางส่วน ภายหลังมีการซ่อมแซม ทำให้ส่วนฐานนับตั้งแต่ฐานหน้ากระดานสามชั้นขึ้นไปจนถึงฐานบัวลูกแก้ว เป็นลักษณะพิเศษที่ไม่เคยพบเห็นในเจดีย์ทรงกลม เจดีย์องค์นี้ได้รับประกาศขึ้นทะเบียนและกำหนดขอบเขตในราชกิจจานุเบกษา เล่มที่ 96 ตอนที่ 167 ลงวันที่ 25 กันยายน พ.ศ. 2522

ปูชนียวัตถุที่สำคัญ ได้แก่ พระพุทธรูปปูนประธานในวิหารและพระพุทธรูปสำริด หน้าตักกว้าง 1.88 เมตร สูง 2.63 เมตร ชาวบ้านบางกลุ่มเรียกว่า พระแสนเมืองมาหลวง

อ้างอิง
วัดป่าห้วยลาด
วัดป่าห้วยลาด เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสานตม อำเภอภูเรือ จังหวัดเลย

วัดป่าห้วยลาดก่อตั้งขึ้นโดยหลวงปู่ชอบ ฐานสโม ศิษย์ของหลวงปู่มั่น ภูริทตฺโต ชาวบ้านได้เกิดความเลื่อมใสในปฏิปทาของหลวงปู่ชอบ จึงได้นิมนต์ท่านมาสร้างวัดแห่งนี้เมื่อ พ.ศ.2483่ อตั้งขึ้นเป็นสำนักสงฆ์แล้ว หลวงปู่ชอบได้พักอยู่ที่สำนักสงฆ์แห่งนี้ เพื่ออบรมธรรมะแก่ชาวบ้านห้วยลาดและหมู่บ้านใกล้เคียงระยะหนึ่ง จากนั้น ท่านจึงได้เดินทางจาริกธุดงค์ต่อไป
นับจากปี พ.ศ.2483 เป็นต้นมา สำนักสงฆ์ห้วยลาดได้มีครูบาอาจารย์ พระกรรมฐานสายพระอาจารย์มั่น ภูริทัตตโต มาพักเพื่อปฏิบัติธรรม เป็นประจำทุกปีมิได้ขาด เช่น หลวงปู่ลี กุสลธโล, หลวงปู่บุญฤทธิ์  ปัณฑิโต, พระอาจารย์จันทร์เรียน  คุณวโร, พระอาจารย์นิพนธ์ อภิปสันโน  เป็นต้น โดยระหว่างปี พ.ศ.2518 - พ.ศ.2520 พระอาจารย์จันทร์เรียนได้กลับมาอีกครั้ง และได้สร้างศาลาการเปรียญขึ้น เป็นพุทธสถานแบบชั่วคราว โดยได้จำพรรษาอยู่ 3 พรรษา
ในปี พ.ศ.2537  พระอาจารย์อุทัย  ฌานุตฺตโม ลูกศิษย์ของพระราชนิโรธรังสีคัมภีรปัญญาวิศิษฎ์  (หลวงปู่เทสก์ เทสรังสี) ได้นำพาพุทธศาสนิกชนช่วยกันพัฒนาสำนักสงฆ์ห้วยลาด และดำเนินการขอจดทะเบียนตั้งวัด ได้รับหนังสือรับรองจากกรมการศาสนาที่ ศธ. 0303/1549 ลงวันที่ 12 กุมภาพันธ์ พ.ศ.2540 ได้รับพระราชทานวิสุงคามสีมา ในวันที่ 12 มิถุนายน พ.ศ.2542 โดยมีพระอาจารย์อุทัย ฌาณุตตโม เป็นเจ้าอาวาส
จุดเด่นของวัด คือ มีประติมากรรมวิมุตติศิลป์ที่แฝงนัยยะ และปริศนาธรรม มากมายไม่ว่าจะเป็นรูปปั้น เจ้าแม่กวนอิม พระอินทร์ พญานาค ภายในวัดมีบ่อน้ำใหญ่อยู่ตรงกลาง ศาลาเฉลิมพระเกียรติ ที่ได้รับพระบรมราชานุญาตให้อัญเชิญพระปรมาภิไธยย่อ ภ.ป.ร. และพระนามาภิไธยย่อ ส.ก. ขึ้นประดับที่หน้าบัน ภายในศาลาเฉลิมพระเกียรติ มีพระประธานองค์สีขาวขนาดใหญ่ สูง 19 เมตร มีนามว่า พระสัพพัญญูรู้แจ้งสามแดนโลกธาตุ สร้างด้วยแร่แคลไซต์ ฉากด้านหลังองค์พระประธาน เป็นศิลปะลายไทยสีทองตัดกับพื้นสีเข้ม บริเวณด้านนอกศาลาเฉลิมพระเกียรติ มีรูปปั้นพญานาค 9 เศียร

อ้างอิง
วัดภูผาดัก
วัดภูผาดัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผาตั้ง อำเภอสังคม จังหวัดหนองคาย มีพื้นที่ราว 15 ไร่

วัดภูผาดักตั้งวัดเมื่อ พ.ศ. 2480 ด้วยเหตุที่มีหน้าผาล้อมรอบชาวบ้านจึงเรียกกันว่า วัดผาดัก นอกจากวัดซึ่งเป็นสถานที่ปฏิบัติธรรมของพระภิกษุอาวุโสหลายท่าน เช่น หลวงปู่ผาง หลวงปู่เพชร หลวงปู่มั่น ฯลฯ วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552
บริเวณวัดยังมีลานซึ่งมีหินเก่าแก่อายุกว่า 210 ล้านปี ซึ่งเรียกกันว่า ลานหินปุ่ม และยังมีหน้าผาซึ่งมองเห็นทิวทัศน์ข้างล่างได้ 360 องศา บริเวณลานนี้มีก้อนหินขนาดย่อมก้อนหนึ่ง บริเวณหน้าก้อนกินมีรอยเท้าสองข้างฝังอยู่ในลานหิน สันนิษฐานกันว่าน่าจะเป็นรอยเท้าของหลวงปู่ผาง เมื่อครั้งที่ท่านได้มาจำพรรษาอยู่ที่วัดภูผาดักแห่งนี้ นอกจากนั้นยังมีต้นชิงชันซึ่งได้รับการลงทะเบียนเป็นรุกข มรดกของแผ่นดิน เมื่อ พ.ศ. 2562

อ้างอิง
วัดพระงาม
วัดพระงาม อาจหมายถึง
* วัดพระงาม จังหวัดตรัง
* วัดพระงาม จังหวัดนครปฐม
* วัดพระงาม จังหวัดนครราชสีมา
* วัดพระงาม อำเภอบางปะหัน จังหวัดพระนครศรีอยุธยา
* วัดพระงาม ตำบลบ้านป้อม อำเภอพระนครศรีอยุธยา จังหวัดพระนครศรีอยุธยา
* วัดพระงาม (วัดร้าง) ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา
วัดพระงาม (ตำบลคลองสระบัว)
วัดพระงาม หรือ วัดชะราม เป็นโบราณสถานร้างอยู่ในกลุ่มโบราณสถานคลองสระบัว ตั้งอยู่หมู่ที่ 4 ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา น่าจะถูกทิ้งร้างไปเมื่อคราวเสียกรุงครั้งที่ 2 ในปี พ.ศ. 2310
ไม่ปรากฏหลักฐานทางเอกสารเกี่ยวกับวัดพระงาม จากหลักฐานการขุดแต่งพบว่าวัดพระงามมีผังตามที่นิยมในสมัยอยุธยาตอนต้น คือ หันหน้าไปทางทิศตะวันออก ขอบเขตของวัด กำหนดจากคูน้ำล้อมรอบทุกด้าน มีเจดีย์แปดเหลี่ยมประธานอยู่หน้าอุโบสถซึ่งสันนิษฐานว่าถูกดัดแปลงมาจากวิหาร เจดีย์ทรงกลมตั้งอยู่บนฐานสี่เหลี่ยมซ้อนอยู่บนฐานแปดเหลี่ยม มีร่องรอยการพอกเจดีย์ชั้นหนึ่งแต่ไม่ได้ทำให้เปลี่ยนรูปร่าง รูปแบบเจดีย์สมัยยอยุธยาตอนต้นและสืบต่อมาถึงอยุธยาตอนปลาย อุโบสถยกพื้นมีฐานรอบอาคาร มีร่องรอยการสร้างทับอาคารเดิม
จากการขุดแต่งพบโบราณวัตถุจำนวนมาก เช่น ส่วนประกอบสถาปัตยกรรมประเภทดินเผาปูนปั้น และโลหะ กระเบื้องมุงหลังคา ลวดลายปูนปั้นรูปนาค เทวดา เทพนม ตะปูจีน ฯลฯ พบส่วนหน้าตักของพระประธาน พระพุทธรูปสำริดทรงเครื่องปางสมาธิ พบเครื่องมือเครื่องใช้ เช่น สิ่ว ผอบ หม้อก้นกลม เศษภาชนะดินเผาเนื้อแกร่งจากแหล่งเตาบ้านบางปูน เตาแม่น้ำน้อย เตาศรีสัชนาลัย เตาสุโขทัย พบเครื่องถ้วยจีน สมัยราชวงศ์หยวนและราชวงศ์หมิง เครื่องถ้วยเวียดนามและญี่ปุ่น
จุดเด่นของวัดคือซุ้มประตูวัดที่โอบรอบด้วยต้นโพธิ์ จนได้รับการขนานนามว่า ประตูแห่งกาลเวลา ซึ่งแสงอาทิตย์จะสาดส่องผ่านซุ้มประตู เมื่อวันที่ 11 เมษายน 2562 กรมส่งเสริมวัฒนธรรม กระทรวงวัฒนธรรม ได้ประกาศคัดเลือกให้ต้นโพธิ์วัดพระงาม เป็นหนึ่งในต้นไม้ รุกข มรดกของแผ่นดินประจำปีงบประมาณ พ.ศ. 2562

อ้างอิง
วัดพระงาม (จังหวัดตรัง)
วัดพระงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโพธิ์ อำเภอเมืองตรัง จังหวัดตรัง มีที่ดินตั้งวัด เนื้อที่ 7 ไร่ 1 งาน 8 ตารางวา

มีตำนานกล่าวว่านางเลือดขาวเป็นผู้สร้างวัดพระงามในพุทธศตวรรษที่ 15 (พ.ศ. 1493) ยุคสุโขทัย แต่หลักฐานที่ค้นพบจาก โบราณสถานและโบราณวัตถุบระบุว่า อยู่ในพุทธศตวรรษที่ 19–20 (พ.ศ. 1800) ยุคอยุธยาตอนต้น เมื่อสร้างวัดยังได้สร้างพระพุทธรูปไว้ในคราวเดียวกันกับที่สร้างวัดพระศรีสรรเพชญ์พุทธสิหิงค์ คือ พระงาม เป็นพระพุทธรูปปูนปั้นปางมารวิชัย มีลักษณะพิเศษคือ นิ้วพระหัตถ์ซ้ายมีหกนิ้ว มีพระพักตร์งามคล้ายหน้าผู้หญิง เรียกว่า พระพุทธรูปแบบหน้านาง จีงเรียกกันว่า "พระงาม"
หนังสือ พระกัลปนาวัดหัวเมืองพัทลุง ระบุว่าแต่เดิมเป็นวัดร้างมาหลายครั้ง "มีพระมหาเถรสวรรค์ เป็นเจ้าอธิการวัด และหมื่นศรีศาสนาเป็นนายประเพณี มีข้าพระ 5 หัวงาน นางแมะหัวงาน 1 นางดำหัวงาน 1 นางคำทองหัวงาน 1 นางหงส์หัวงาน 1 นางแก้วหัวงาน 1 วัด" สำนักงานพระพุทธศาสนาแห่งชาติระบุว่า ตั้งวัดเมื่อ พ.ศ. 2224 ได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2554

อ้างอิง
วัดจุกเฌอ
วัดจุกเฌอ [จุก-กะ-เชอ] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านดอน ตำบลคลองจุกกระเฌอ อำเภอเมืองฉะเชิงเทรา จังหวัดฉะเชิงเทรา มีเนื้อที่ 21 ไร่ 3 งาน 15 ตารางวา

คำว่า จุกเฌอ มีความหมายว่า ต้นลำพูหรือต้นไม้ที่ให้แสงสว่างในยามค่ำคืน แม้ยามเดือนมืดก็ยังมีแสงสว่าง
ประวัติของวัดระบุว่าสร้างมาตั้งแต่สมัยพระเจ้าปราสาททองในสมัยกรุงศรีอยุธยา แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2332 แต่เดิมเป็นวัดป่า มีสิ่งก่อสร้างคืออุโบสถไม้เก่าและพระประธานองค์เก่าที่เป็นปูนปั้นก่ออิฐถือปูน ฐานชุกชีสูง ศิลปะอยุธยา ซึ่งต่อมาอิฐแดงที่ก่อหมดอายุจึงยุบลง จึงได้บรรจุเอาไว้ใต้ฐานพระประธานโบสถ์อุโบสถในปัจจุบัน วัดได้รับพระราชทานวิสุงคามสีมาครั้งแรกราว พ.ศ. 2409 แต่เดิมตั้งอยู่ริมแม่น้ำบางปะกงแต่เกิดการกัดเซาะของตลิ่งจึงได้ย้ายที่ตั้งวัดถึงสองครั้ง คือเมื่อ พ.ศ. 2409 และ พ.ศ. 2480 แล้วย้ายมาที่ตั้งปัจจุบันเมื่อ พ.ศ. 2504
อุโบสถหลังใหม่สร้างเมื่อ พ.ศ. 2475 โดยมีตระกูลนางส้มลิ้ม สาริกภูติ ร่วมกับหลวงฤทธิ์ณรงค์รอน (หลวงเจ๊ก แสงมณี แห่งคลองบางหลวง) พร้อมด้วยคุณนายพริ้ง คุณนายแจ่ม แสงมณี และศรัทธาญาติโยมทั้งหลายโดยการนำของพระอธิการแสง เจ้าอาวาสในขณะนั้น ทั้งยังหล่อพระประธานองค์ใหม่พร้อมทั้งพระโมคคัลลานะและพระสารีบุตร มีนามว่า หลวงพ่อโต สมปรารถนา ภายหลังได้รับบริจาคที่ดินจำนวน 343 ไร่ ที่ตำบลบึงเทพยา (ตำบลบางน้ำเปรี้ยว) อำเภอบางน้ำเปรี้ยว จังหวัดฉะเชิงเทรา ต่อมา ตระกูลของนายเซ้ นางจู ตระกูลโกมลภิส ได้ถวายที่ดินชายแม่น้ำทางด้านฝั่งซ้ายของวัดเพิ่มเติม เมื่อสร้างอุโบสถ ได้รับพระราชทานวิสุงคามสีมาเมื่อวันที่ 28 กุมภาพันธ์ พ.ศ. 2480
สิ่งศักดิ์สิทธิ์ในวัดคือท้าวเวสสุวรรณ 2 องค์ องค์ซ้ายมีนามว่า ท้าวรุ่งเรือง มีผิวกายสีม่วง องค์ขวามีนามว่า ท้าวร่ำรวย มีกายสีแดง ผู้ที่มามักจะขอเรื่องค้าขาย ขอให้ร่ำรวย และมักจะแก้บนด้วยการจุดประทัด ซึ่งต่อมาการแก้บนด้วยประทัดได้ระงับลงไป เนื่องจากมลภาวะทางเสียงและอากาศ หลวงพ่อช้างเจ้าอาวาสรูปปัจจุบันจึงเปลี่ยนมาเป็นการแก้บนด้วยข้าวสาร เพื่อนำข้าวสารไปบริจาคให้แก่ผู้ยากไร้และหน่วยงานการกุศลอื่นๆที่ต้องการ

ปัจจุบันวัดจุกเฌอมีพระครูปลัดสุวัฒนอนุตตรคุณ (รณชัย เตชปญฺโญ) หรือหลวงพ่อช้าง เป็นเจ้าอาวาส ซึ่งเป็นผู้สร้างรูปปั้นท้าวเวสสุวรรณอันโด่งดัง

อ้างอิง
วัดราชฐานหลวงหัวข่วง
วัดราชฐานหลวงหัวข่วง (Wat Ho Kong) เป็นวัดตั้งอยู่บริเวณวงเวียนกลางเมืองเชียงตุง อำเภอเชียงตุง รัฐฉาน ประเทศพม่า ที่ตั้งของวัดอยู่ใกล้กับข่วงหลวงหรือหอคำของเจ้าฟ้า คำว่า "ราชฐานหลวง" แสดงให้เห็นถึงฐานะของวัดหลวงที่องค์เจ้าฟ้าเป็นศาสนูปถัมภกและใช้จัดงานพระราชพิธีของราชสำนัก รวมถึงในอดีตเจ้าฟ้าเมืองเชียงตุง จะต้องผ่านการบวชเรียนทางธรรมที่วัดนี้ เช่น เจ้าฟ้ารัตนะก้อนแก้วอินแถลง เจ้าฟ้าก๋องไต และเจ้าฟ้าจายหลวง (เจ้าฟ้าองค์สุดท้ายของเชียงตุง) รวมถึงเจ้านายในราชวงศ์มังรายในเชียงตุงอีกหลายท่าน
จาก ตำนานเมืองเชียงตุง ระบุว่าเชียงตุงมีความสัมพันธ์กับอาณาจักรล้านนา ปรากฏหลักฐานว่ามีการเผยแพร่พุทธศาสนาจากล้านนาไปเชียงตุง 3 ครั้ง โดยในครั้งแรกเมื่อ พ.ศ. 1882 พญาผายูได้ส่งพญาเจ็ดพันตูซึ่งเป็นพระราชโอรสไปปกครองเมืองเชียงตุง ในครั้งนี้ทรงนำพระมหาเถระ 4 รูปไปด้วย หนึ่งในนั้น คือ พระธรรมไตรโลก ซึ่งมีการสร้างวัดหัวข่วงถวายพระธรรมไตรโลก
ภายในวิหารมีการลงรักปิดทองแบบวิหารลายคำบนแท่นพระประธาน เสา คาน รวมถึงภาพจิตรกรรมฝาผนังเรื่องเวสสันดรชาดกและมีพระพุทธรูปศิลปะเชียงแสนจำนวนหลายสิบองค์ ภายในวัดมีโรงเรียนพระปริยัติธรรม สมเด็จพระมหารัชมังคลาจารย์ รัฐเชียงตุง มูลนิธิหลวงพ่อวัดปากน้ำ ตั้งอยู่ภายในบริเวณวัด อาคารอเนกประสงค์เป็นศูนย์กลางการศึกษาพระปริยัติธรรม ซึ่งวัดพระธรรมกายและคณะศิษย์ได้รวบรวมปัจจัยเป็นเจ้าภาพสร้างอาคารหลังนี้

อ้างอิง
วัดพระเจ้าหลวง (เชียงตุง)
วัดพระเจ้าหลวง, วัดพระเจ้าหลวงระแข่ง หรือ วัดมหามัยมุนี ( ) เป็นวัดตั้งกลางวงเวียนกลางเมืองเชียงตุง อำเภอเชียงตุง รัฐฉาน ประเทศพม่า เป็นวัดที่ไม่มีพระสงฆ์จำพรรษา
วัดพระเจ้าหลวงเป็นที่ประดิษฐานพระพุทธรูป พระเจ้าหลวง หรือ พระเจ้าหลวงระแข่ง สร้างจำลองมาจากพระมหามัยมุนีที่อยู่ที่เมืองระแข่ง (ยะไข่) โดยเมื่อ พ.ศ. 2451 เจ้าฟ้าก้อนแก้วอินแถลง เจ้าฟ้าเมืองเชียงตุง เกิดความเลื่อมใสในพระแก้ว พระสาม พระกลาง ปรารถนาจะให้พระพุทธศาสนามีความรุ่งเรืองในเชียงตุง จึงปรึกษาสมเด็จอาชญธรรม วัดเชียงงาม อยากจะจำลองพระพุทธรูปองค์นี้ ซึ่งสมเด็จอาชญธรรมก็มีความเห็นพ้องด้วยและให้การสนับสนุน ต่อมา พ.ศ. 2454 เจ้าฟ้าหลวงเชียงตุงได้เรียกเสนาหลวงอุพอเหม่งและอุบันยา พระยาหลวง เป็นผู้แทนไปเชิญช่างมาออกแบบและหล่อพระเจ้าหลวง โดยมีนายอูทิพย์ ชาวไทใหญ่ เมืองมัณฑะเลย์ เป็นนายช่างจำลองแบบ
พระพุทธรูปหล่อด้วยทองคำแท้หนัก 2.75 กิโลกรัม เงินแท้หนัก 72.2 กิโลกรัม และทองปัญจะโลหะจำนวนหนึ่ง จน พ.ศ. 2460 ได้อัญเชิญพระเจ้าหลวงองค์จำลองมาประดิษฐานในเมืองเชียงตุง เชื่อกันว่าเป็นองค์จำลองงดงามที่สุดในบรรดาองค์จำลองที่มีอยู่ในประเทศ เพราะประดับประดาด้วยเครื่องทรงอย่างวิจิตรบรรจงและมีพระพักตร์งดงาม มีพิธีล้างพระพักตร์เฉพาะวันพระ

พ.ศ. 2483 เจ้านางมหาเทวี เจ้านางจ่ายุ้นหอเชียงงาม มีความเลื่อมใสจึงรับเป็นเจ้าภาพบูรณะกระเบื้องบนหลังคาวัดพระเจ้าหลวง

วัดมีประเพณีตักบาตรวัดพระเจ้าหลวงในวันเพ็ญ ขึ้น 15 ค่ำ เดือนเกี๋ยง ของแต่ละปี (ตุลาคมถึงพฤศจิกายน)

อ้างอิง
แดง พระโขนง
แดง พระโขนง เป็นภาพยนตร์ไทยแนวตลกจากค่าย เอ็มพิคเจอร์ส โดยเป็นผลงานการกำกับภาพยนตร์เรื่องแรกของ เฉลิมพล ทิฆัมพรธีรวงศ์ หรือ แจ๊ค แฟนฉัน และเอ็กซ์ วัชระพงษ์ ปัทมะ นำแสดงโดย เมลิค เอเฟ่ ไอย์กูน หรือ วันเฉลิม วัยเด็กจากละครเรื่อง ทองเนื้อเก้า ทางไทยทีวีสีช่อง 3 ร่วมด้วยหม่ำ จ๊กมก และสุเทพ สีใส โดยภาพยนตร์เรื่องนี้ได้บวงสรวงเปิดกล้องวันจันทร์ที่ 12 ตุลาคม พ.ศ. 2563
ภาพยนตร์เรื่องนี้นำตำนานของแดงซึ่งเป็นลูกของแม่นากพระโขนง ที่จริงแล้วตามตำนานไม่ได้บอกว่าลูกของแม่นากเป็นผู้หญิงหรือชายเนื่องจากแม่นากนั้นตายทั้งกลม ดังนั้นจึงเป็นความอิสระที่ทำให้ผู้กำกับหยิบมาตีความว่าเป็นผู้ชาย ภาพยนตร์เล่าเรื่องราวหลังจากเหตุการณ์ผีนางนากแห่งทุ่งพระโขนงถูกสมเด็จโตปราบและนำปั้นเหน่งของนางนากไปบำเพ็ญเพียรกับพระมาก จนเวลาผ่านมา 10 ปี เมื่อ แดง ลูกชายของนางนากที่สมเด็จโตไม่ได้นำร่างไปบำเพ็ญเพียรด้วย ได้ออกอาละวาดหลอกหลอนชาวบ้านจนเกิดความโกลาหลครั้งใหญ่ ชาวบ้านจึงต้องหาทางหยุดยั้งผีแดง
นักแสดง
* เมลิค เอเฟ่ ไอย์กูน รับบทเป็น แดง พระโขนง
* บองแก เมดาด อิพีเอ รับบทเป็น สำลี
* ธนพัชญ์ จันทศร รับบทเป็น ผีเด็ก(เงิน)
* หม่ำ จ๊กมก รับบทเป็น ลุงอิน
* สุเทพ สีใส รับบทเป็น หมอผีข่วย
* อาภาพร นครสวรรค์ รับบทเป็น ยายหวี
* นุ้ย เชิญยิ้ม รับบทเป็น กำนันกล้วย
* ฉัตรชัย ประคองพันธ์ รับบทเป็น หลวงพ่อ
* นาย เดอะคอมเมเดียน รับบทเป็น พระโทน
* กพล ทองพลับ รับบทเป็น ทิดเอี้ยง
* วรชาติ ธรรมวิจินต์ รับบทเป็น พ่อของสำลี
* โย่ง เชิญยิ้ม รับบทเป็น ตาโย่ง
* พวง เชิญยิ้ม รับบทเป็น ตาพวง
* นงค์ เชิญยิ้ม รับบทเป็น ตานงค์
* ภูวรักษ์ คำสิงห์ รับบทเป็น ศรี
* ริญญารัตน์ วัชรโรจน์สิริ รับบท จัน
* สุรชัย บ่อสุวรรณ รับบทเป็น เฮง
* มาชิดา สุทธิกุลพานิช รับบทเป็น
สิริ รับบท จัน
* สุรชัย บ่อสุวรรณ รับบทเป็น เฮง
* มาชิดา สุทธิกุลพานิช รับบทเป็น มะลิ
* ปัทมวรรณ เค้ามูลคดี รับบทเป็น แม่ของมะลิ
* อาทิตย์ มีมาก รับบทเป็น ไอ้ไม้
* สุชาติ พุดจันทึก รับบทเป็น เด็กวัด(ฝ้าย)
* ตุ้มเม้ง เถิดเทิง รับบทเป็น พ่อของเฮง
* น้องใหม่ บุญชู รับบทเป็น ลูกสมุนหมอผี(ไอ้พาย)
* สมนึก นาคแท้ รับบทเป็น ลูกสมุนหมอผี(ไอ้แผน)
* ยศติวัฒน์ ผ่องอินทรกุล รับบทเป็น ไอ้จุก
* ภิญโญ ขันทอง รับบทเป็น ไอ้เข็ม
* สารินี แกล้วทนงค์ รับบทเป็น แฟนของไอ้ไม้
* สุดเขตร ล้วนเจริญ รับบทเป็น ชาวบ้าน
* จันทร์จิรา เกิดทอง รับบทเป็น ชาวบ้าน
* ปานใจ ศิริสุวรรณ รับบทเป็น ชาวบ้าน
นักแสดงรับเชิญ
* ทราย เจริญปุระ รับบทเป็น นางนาก, แม่ของแดง
* วินัย ไกรบุตร รับบทเป็น พระมาก, พ่อของแดง

งานสร้าง
ผู้กำกับภาพยนตร์ทั้งสองคนคือ เฉลิมพล ทิฆัมพรธีรวงศ์ และวัชระพงษ์ ปัทมะ เป็นเพื่อนกันมานานตั้งแต่เรียนมหาวิทยาลัย มีอยู่วันหนึ่งเฉลิมพลเกิดแนวคิดที่จะทำภาพยนตร์เกี่ยวกับลูกย่านากขณะที่กำลังขับรถไปกินเหล้าเพราะอกหัก เป็นแนวคิดที่เกิดขึ้นเมื่อ 10 ปีก่อนสร้างเป็นหนัง ได้ร่วมกันพัฒนาต่อกับหม่ำ จ๊กมก ใช้เวลาพัฒนาบทนาน 3 ปี

นักแสดงคนแรกที่ได้รับเลือกมาแสดงคือ โบ๊ท ภูวรักษ์ คำสิงห์ ลูกชายของสมรักษ์ คำสิงห์ มารับบทเป็นศรี หัวโจกของกลุ่ม

รายได้
ภาพยนตร์เปิดตัววันแรกด้วยรายได้ 8 ล้านบาท สัปดาห์แรกทำรายได้ 30.2 ล้านบาท

อ้างอิง
วัดกุงเปา
วัดกุงเปา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปางหมู อำเภอเมืองแม่ฮ่องสอน จังหวัดแม่ฮ่องสอน
เมื่อสมัยเจ้าฟ้าโกหล่านมาเมืองแม่ฮ่องสอนได้สร้างวัดไว้สี่มุมของเมือง คือ วัดผาอ่าง (ทิศเหนือ) วัดกุงเปา (ทิศตะวันตก) วัดกุงตึง (ทิศใต้) และวัดพระธาตุดอยกิ่วขมิ้น (ทิศตะวันออก) หลักฐานการก่อสร้างเริ่มแรกไม่แน่ชัด เท่าที่ทราบ ประมาณ พ.ศ. 2451 ระบุว่าพระชัยวงศ์เป็นเจ้าอาวาส หลังจากพระชัยวงศ์มรณภาพ ได้นิมนต์พระสีลวโร จากวัดปางล้อมาเป็นเจ้าอาวาส ต่อมาเกิดไฟป่าทำให้เผาผลาญวัดจนหมดสิ้น พระสีลวโร พร้อมด้วยลูกศิษย์ได้ย้ายมาก่อตั้งวัดขึ้นใหม่ เป็นวัดจ่าตี่ (วัดดอนเจดีย์) ปัจจุบัน วัดกุงเปาจึงกลายเป็นวัดร้างตั้งแต่นั้นมา จนถึง พ.ศ. 2533 พระจินละจิตตสุโภ มาจำพรรษา ชาวบ้านกุงเปาและบ้านนาหมากปินจึงได้ช่วยกันพัฒนาวัด จนถึงพ.ศ. 2540 พระจินละจิตตสุโภ ได้มรณภา
ปาและบ้านนาหมากปินจึงได้ช่วยกันพัฒนาวัด จนถึงพ.ศ. 2540 พระจินละจิตตสุโภ ได้มรณภาพลง ชาวบ้านจึงได้นิมนต์พระจากวัดจองคำคือพระปันทุละ มาเป็นเจ้าอาวาสในเวลาต่อมา พระปันทุละได้ลาสิขาใน พ.ศ. 2542 จึงได้มีการนิมนต์พระหง่วยมาเป็นเจ้าอาวาสได้ประมาณหนึ่งปีท่านก็ได้มรณภาพ ต่อมามีพระสมชาย สุภาจาโร ที่ได้นิมนต์มาจากวัดปางหมู ท่านได้พัฒนาวัดขึ้นใหม่ จนถึงแก่มรณภาพเมื่อปี พ.ศ. 2562 ต่อมาพระอธิการสรยุทธ มหพฺพโล (ครูบาแสน) ได้มารับตำแหน่ง เจ้าอาวาส อย่างเป็นทางการ รูปแรก ของวัดกุงเปา ได้เข้ามาพัฒนาวัด จนถึงปัจจุบัน
วัดกุงเปาตั้งวัดเมื่อวันที่ 5 เมษายน พ.ศ. 2556

อาคารเสนาสนะภายในวัดยังไม่ค่อยมีอะไรมากนักเนื่องจากเป็นวัดที่เพิ่งสร้างและได้รับการบูรณะใหม่ มีเพียงเจดีย์ที่สร้างเป็นศิลปกรรมแบบพม่าผสมไทใหญ่และศาลาการเปรียญ

รายนามเจ้าอาวาส
* พระคำ พ.ศ. 2420 (รักษาการเจ้าอาวาส)
* พระญาณวีราคม พ.ศ. 2451 (รักษาการเจ้าอาวาส)
* พระจินละจิตตสุโภ พ.ศ. 2540 (รักษาการเจ้าอาวาส)
* พระปันทุละ พ.ศ. 2542 (รักษาการเจ้าอาวาส)
* พระหง่วย พ.ศ. 2542 (รักษาการเจ้าอาวาส)
* พระสมุห์สมชาย สุภาจาโร พ.ศ. 2543- 2562 (รักษาการเจ้าอาวาส)
* พระอธิการสรยุทธ มหพฺพโล 1 กันยายน พ.ศ. 2562

อ้างอิง
วัดวชิรธรรมาราม
วัดวชิรธรรมาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านใหม่ อำเภอมหาราช จังหวัดพระนครศรีอยุธยา
เดิมได้สร้างเป็น โครงการพุทธอุทยานมหาราช ตั้งอยู่บนเนื้อที่กว้างขวางกว่า 200 ไร่ เหตุที่ใช้ชื่อนี้เพราะเนื่องจากเป็นเส้นทางเดินทัพของสมเด็จพระนเรศวรมหาราช เมื่อได้ซื้อที่ดิน 200 ไร่ จึงได้ปรึกษากับสมเด็จพระวันรัต (จุนท์ พฺรหฺมคุตฺโต) รักษาการเจ้าคณะใหญ่ธรรมยุต วัดบวรนิเวศราชวรวิหาร และสมเด็จพระธีรญาณมุนี (สมชาย วรชาโย) วัดเทพศิรินทราวาสราชวรวิหาร เลขาธิการคณะสงฆ์ธรรมยุต กรรมการมหาเถรสมาคม ตลอดจนพระเถระผู้ใหญ่เห็นชอบให้สร้างวัดขึ้น รวมถึงโรงเรียนในพื้นที่เดียวกัน เพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ผู้ขออนุญาตสร้างวัดคือ นายวัชรพงษ์ ระดมสิทธิ
บรมราชินีนาถ พระบรมราชชนนีพันปีหลวง ผู้ขออนุญาตสร้างวัดคือ นายวัชรพงษ์ ระดมสิทธิพัฒน์ ตั้งวัดเมื่อวันที่ 18 ธันวาคม พ.ศ. 2555
ภายในพุทธอุทยานมีความโดดเด่นด้วยรูปหล่อหลวงพ่อทวดสีทององค์ใหญ่หน้าตักขนาด 24 เมตร สูง 51 เมตร ซึ่งตามประวัติศาสตร์นั้นหลวงพ่อทวดเคยเดินทางมาพำนักที่กรุงศรีอยุธยาเป็นเวลาหลายปี มีร้านค้าต่าง ๆ ตลาดย้อนยุค เรียงรายอยู่กว่า 130 ร้าน เรือนไทยขนาดใหญ่ 2 หลัง เสนาสนะมีอุโบสถ วิหาร ศาลาการเปรียญ ศาลาปฏิบัติธรรม และกุฏิสงฆ์ ปูชนียวัตถุที่สำคัญ คือ พุทธเมตตาเสนานาถ เป็นพระประธานประจำวิหาร

อ้างอิง
วัดเขาวงศ์ (จังหวัดปราจีนบุรี)
วัดเขาวงศ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลย่านรี อำเภอกบินทร์บุรี จังหวัดปราจีนบุรี มีที่ดินตั้งวัดเนื้อที่ 53 ไร่เศษ มีพระครูกิตติปัญญาธร เป็นเจ้าอาวาส ณ ปัจจุบัน

วัดเขาวงศ์ตั้งวัดเมื่อวันที่ 4 มกราคม พ.ศ. 2538 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2553 เริ่มแรกเป็นสำนักสงฆ์
อาคารเสนาสนะภายในวัด ได้แก่ อุโบสถกว้าง 33.70 เมตร ยาว 47.80 เมตร กุฏิสองชั้น 3 หลัง ศาลาการเปรียญ 2 หลัง ศาลาธรรมสังเวช 1 หลัง กว้าง 29 เมตร ยาว 53 เมตร โรงเรียนพระปริยัติธรรม 1 หลัง เป็นสำนักปฏิบัติธรรมประจำจังหวัดแห่งที่ 10 ประจำปี 2563 รวมถึงเป็นศูนย์ศึกษาพระพุทธศาสนาวันอาทิตย์ ตั้งแต่ พ.ศ. 2551 จัดการเรียนการสอนตามหลักสูตรนักธรรม ตรี โท เอก ได้รับคัดเลือกหน่วยอบรมประจำตำบลดีเด่นเฉลิมพระเกียรติ ประจำปี 2553

รายนามเจ้าอาวาส
* พระยอด พ.ศ. 2519 (ยังเป็นที่พักสงฆ์อยู่)
* หลวงพ่อท้าว สุภทฺโท ตั้งแต่ พ.ศ. 2520–2538 (ยังเป็นที่พักสงฆ์อยู่)
* พระครูกิตติปัญญาธร ตั้งแต่ พ.ศ. 2538 ถึงปัจจุบัน

อ้างอิง
วัดแจ้ง (จังหวัดสุราษฎร์ธานี)
วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่างทอง อำเภอเกาะสมุย จังหวัดสุราษฎร์ธานี
วัดแจ้งตั้งวัดเมื่อ พ.ศ. 2418 โดยมีพระอาจารย์คล้ำเป็นผู้นำ ซึ่งมีนางจุ้ย นางเคย เป็นผู้อุปถัมภ์ เดิมสถานที่เป็นที่โล่งแจ้ง จึงให้ชื่อว่า "วัดแจ้ง" ในสมัยพระครูอรุณกิจโกศล (พริ้ง โกสโล) มีการซื้อที่ดินให้วัด 2 แปลง สร้างศาลาการเปรียญ วิหาร กุฏิ หอฉัน เมรุ ศาลายาว ห้องสมุด ปลูกพระศรีมหาโพธิ และซ่อมอุโบสถ 2 ครั้ง สร้างซุ้มประตู กำแพงวัด หอระฆัง ต่อมาในสมัยพระครูอรุณกิจโกศล (จำรัส เขมธมฺโม) ได้สร้างอุโบสถหลังใหม่ในที่เดิม วัดแจ้งได้รับการยกย่องเป็นวัดตัวอย่างในปี พ.ศ. 2516 วัดได้รับพระราชทานวิสุงคามสีมาเมื่อ พ.ศ. 2448 ในสมัยพระอาจารย์มีเป็นเจ้าอาวาส
เสนาสนะที่สำคัญ ได้แก่ ศาลาการเปรียญ อุโบสถ ศาลาเอนกประสงค์ มณฑปประดิษฐานรูปเหมือนหลวงพ่อพริ้ง หลวงพ่อพร้อม พระเกจิอาจารย์ชื่อดังของเกาะสมุย

รายนามเจ้าอาวาส
* พระอาจารย์คล้ำ (พ.ศ. 2418–2439)
* พระอาจารย์มี (พ.ศ. 2439–2451)
* พระอาจารย์ทับ (พ.ศ. 2451– 2454) 
* พระอาจารย์เกื้อ (พ.ศ. 2464–2469)
* พระครูอรุณกิจโกศล (พริ้ง โกสโล) (พ.ศ. 2470–2519)
* พระครูอรุณกิจโกศล (จำรัส เขมธมฺโม) (พ.ศ. 2519–ปัจจุบัน)

อ้างอิง
พิพิธภัณฑสถานแห่งชาติ มหาวีรวงศ์
พิพิธภัณฑสถานแห่งชาติ มหาวีรวงศ์ เป็นพิพิธภัณฑ์แห่งหนึ่งตั้งอยู่ถนนราชดำเนิน ตำบลในเมือง อำเภอเมืองนครราชสีมา จังหวัดนครราชสีมา ภายในจัดแสดงโบราณวัตถุ ศิลปวัตถุที่มีคุณค่าทางด้านโบราณคดี ประวัติศาสตร์ศิลปะ และขนบธรรมเนียมประเพณี

ประวัติ
ปี พ.ศ. 2470 สมเด็จพระมหาวีรวงศ์ (อ้วน ติสฺโส) ได้มอบโบราณวัตถุและศิลปวัตถุที่รวบรวมไว้ ให้แก่กรมศิลปากร เพื่อจัดแสดง เป็นแหล่งเรียนรู้เกี่ยวกับมรดกศิปวัฒนธรรมของชาติ

ปี พ.ศ. 2497 กรมศิลปากร ได้สร้างอาคารจัดแสดงของพิพิธภัณฑสถานขึ้น และเปิดอย่างเป็นทางการเมื่อวันที่ 24 มิถุนายน 2497

ปี พ.ศ. 2504 กรมศิลปากร ประกาศจัดตั้ง พิพิธภัณฑสถานแห่งชาติ มหาวีรวงศ์ เพื่อถวายเกียรติแด่สมเด็จพระมหาวีรวงศ์
สิ่งของที่จัดแสดง
พิพิธภัณฑสถานแห่งชาติ มหาวีรวงศ์ ได้จัดแสดงโบราณวัตถุและศิลปวัตถุ ที่มีคุณค่าทางด้านโบราณคดี ประวัติศาสตร์ศิลปะ ขนบธรรมเนียมประเพณี หลากหลายสมัย คือ
* สมัยก่อนประวัติศาสตร์ 
* สมัยทวารวดี 
* สมัยลพบุรี 
* สมัยอยุธยา 
* สมัยรัตนโกสินทร์ 
โบราณวัตถุที่จัดแสดง เป็นของที่สมเด็จพระมหาวีรวงศ์ (อ้วน ติสฺโส) ได้รวบรวมไว้ และมอบให้กรมศิลปากร ส่วนหนึ่งได้จากการขุดค้นทางโบราณคดี การขุดแต่ง บูรณะ โบราณสถาน และยังมีสิ่งของที่ประชาชนได้มอบไว้ให้พิพิธภัณฑ์ด้วย

อ้างอิง
วัดห้วยหุงเกลือ
วัดห้วยหุงเกลือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 10 ในตำบลทัพรั้ง อำเภอพระทองคำ จังหวัดนครราชสีมา ตั้งอยู่บนเนื้อที่ 26 ไร่ 3 งาน
วัดห้วยหุงเกลือตั้งวัดเมื่อ พ.ศ. 2482 ต่อมาวัดถูกทิ้งร้างนานกว่า 50 ปี จนพระอธิการเพชร ธิติสีโล ได้ทำการบูรณะวัดขึ้นมา ท่านได้สร้างอุโบสถด้วยคอนกรีตเสริมเหล็กแทนโบสถ์เก่าที่สร้างด้วยไม้ ได้รับการพัฒนาบูรณปฏิสังขรณ์สืบเนื่องมา ตลอดจวบจนกระทั่งได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2524 ได้รับพระราชทานวิสุงคามสีมาครั้งหลังเมื่อวันที่ 17 มกราคม พ.ศ. 2541 จนพระอธิการเพชร กุสลจิตฺโต มรณภาพเมื่อวันที่ 23 สิงหาคม พ.ศ. 2553 ด้วยโรคหัวใจล้มเหลวและความดันโลหิตสูง ปัจจุบันมีพระอธิการชำนาญ ตนฺติปาโล ดำรงตำแหน่งเจ้าอาวาส

อ้างอิง
วัดสุดสวาสดิ์
วัดสุดสวาสดิ์ บ้างเขียนว่า วัดสุดสวาท เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านคลอง อำเภอเมืองพิษณุโลก จังหวัดพิษณุโลก
วัดสุดสวาสดิ์น่าจะสร้างขึ้นสมัยสมเด็จพระนเรศวรมหาราช คำว่า "สุดสวาสดิ์" หมายถึงความรัก บริเวณวัดมีเนินเจดีย์เก่าแก่ อายุ 300–400 ปี มีสภาพเป็นฐานเจดีย์อิฐขนาดใหญ่ มีเศษอิฐโบราณกระจายอยู่ทั่วบริเวณ มีการขุดในบริเวณนี้เมื่อ พ.ศ. 2556 พบโบราณวัตถุจำนวน ทั้งพระกรุ พระเครื่อง พระพุทธรูป กำไล พระพิมพ์นาคปรก พระพิมพ์ลีลา และพระพิมพ์นางพญา ซึ่งมีทั้งเนื้อดิน เนื้อสำริด และเนื้อชินเงิน ภายหลังวัดได้สร้างเจดีย์องค์ใหม่ขึ้นมาครอบเจดีย์องค์เก่า เป็นเจดีย์ทรงปราสาทยอดพุ่มข้าวบิณฑ์ดอกบัวตูม และเป็นเจดีย์โลหะแห่งแรกของจังหวัดพิษณุโลก มีฐาน 8 เหลี่ยมรองรับฐานล่างเจดีย์โลหะ ขนาดฐานกว้างและยาว 8 เมตร สูง 20 เมตร มีการวางศิลาฤกษ์ไปแล้วเมื่อวันที่ 9 กันยายน พ.ศ.
นกว้างและยาว 8 เมตร สูง 20 เมตร มีการวางศิลาฤกษ์ไปแล้วเมื่อวันที่ 9 กันยายน พ.ศ. 2564 โดยใช้ชื่อ พระธาตุเจดีย์สุดสวาสดิ์ (พระธาตุมณีจันทรา) พร้อมกับจะมีการก่อสร้างปรับปรุงวิหารหลังเดิมอยู่ติดกับเจดีย์ ซึ่งปัจจุบันประดิษฐานพระพุทธรูป และรูปปั้นสมเด็จพระพุฒาจารย์ (โต พฺรหฺมรํสี)
วัดสุดสวาสดิ์ตั้งวัดเมื่อวันที่ 15 สิงหาคม พ.ศ. 2543 ได้รับพระราชทานวิสุงคามสีมาเมื่อวันที่ 11 เมษายน พ.ศ. 2548 มีพระครูประภัศร์โสตถิคุณ (สมปอง ตโมนุโท) ดำรงตำแหน่งเจ้าอาวาส

อ้างอิง
วัดพระธาตุจอมคำ
วัดพระธาตุจอมคำ, วัดจอมตอง, วัดจอมทอง หรือ วัดจองคำ ( ) เป็นวัดในเมืองเชียงตุง อำเภอเชียงตุง รัฐฉาน ประเทศพม่า มีพระธาตุเก่าแก่ ภายในเจดีย์บรรจุพระเกศาธาตุของพระพุทธเจ้า สร้างอยู่บนยอดเนินที่สูงที่สุดของเมืองเชียงตุง

พระธาตุสร้างขึ้นในสมัยพญาเจ็ดพันตูหรือเจ้าสัตตพันธุราชา กษัตริย์แห่งเมืองเชียงตุง ทรงครองราชย์เมื่อ พ.ศ. 1893 ในครั้งนี้ทรงนำพระมหาเถระ 4 รูปไปด้วย และได้สร้างวัดให้พระหงสาวดีอยู่ รูปแบบเจดีย์ประธานของวัดเป็นเจดีย์มอญผสมพุกาม เจดีย์องค์นี้พังลงเมื่อ พ.ศ. 2034 จากเหตุการณ์แผ่นดินไหว พระเจ้าอทิตยราชกษัตริย์แห่งเมืองเชียงตุง ทรงบูรณปฏิสังขรณ์เมื่อ พ.ศ. 2052 ให้กลับมาสู่สภาพเต็มองค์เหมือนเดิม
เจดีย์องค์นี้มีชื่อที่หลากหลายตามการบูรณะ เช่น สุวรรณจังโกเจติยาราม พระธาตุจอมคำหลวง พระธาตุจอมตอ พระธาตุจอมตอง พระธาตุจอมทองหลวง ปัจจุบันคุ้นเคยกับชื่อ พระธาตุหลวงจอมทอง องค์พระเจดีย์สูง 226 ฟุต กว้าง 84 ฟุต ประดับด้วยเพชรพลอย 882 เม็ด

อ้างอิง
วัดพระแก้ว (เชียงตุง)
วัดพระแก้ว เป็นวัดในเมืองเชียงตุง อำเภอเชียงตุง รัฐฉาน ประเทศพม่า

ประวัติการสร้างวัดปรากฏหลักฐานใน ตำนานเมืองเชียงตุง ระบุว่าเชียงตุงมีความสัมพันธ์กับอาณาจักรล้านนา ปรากฏหลักฐานว่ามีการเผยแผ่พุทธศาสนาจากล้านนาไปเชียงตุง 3 ครั้ง โดยในครั้งแรกเมื่อ พ.ศ. 1882 พญาผายูได้ส่งพญาเจ็ดพันตูซึ่งเป็นพระราชโอรสไปปกครองเมืองเชียงตุง ในครั้งนี้ทรงนำพระมหาเถระ 4 รูปไปด้วย ในตำนานระบุว่า พระองค์มีความประสงค์ที่จะสร้างวัดพระแก้วให้พระสงฆ์ฝ่ายลังกาจำพรรษาอยู่
ต่อมาเจ้าฟ้าก้อนแก้วอินแถลงได้จัดสร้างวัดขึ้นใหม่ ในวิหารมีพระพุทธรูป หลายองค์ มีพระแก้วมรกต ซึ่งวิหารประดับประดาตกแต่งด้วยกระจกสีและลายฉลุไม้ ได้รับอิทธิพลสกุลช่างมัณฑะเลย์ แบบเตงเบงกาว มณฑปมีเครื่องยอดทรงพระธาตุ มีหลังคา 9 ชั้น ทรงกรวยแหลม มีฉัตรประดับที่สุดของหลังคาลวดลายทั้งหมดเลียนแบบขนมปังขิง ภายในประดิษฐานพระพุทธรูปศิลปะพม่ากับไทรัฐฉาน และอิทธิพลสกุลศิลปะพุกามตอนปลาย ผสมมัณฑะเลย์ สร้างขึ้นเมื่อ พ.ศ. 2465 แล้วเสร็จเมื่อ พ.ศ. 2470 ในสมัยเจ้าฟ้าก้อนแก้วอินแถลง
วัดพระแก้วอยู่ติดกับหอคำหลวงของเจ้าฟ้าเมืองเชียงตุง วิหารของวัดหันหน้าเข้าสู่วิหารวัดพระเจ้าหลวง ด้านหลังวิหารมีเจดีย์ทรงระฆัง 1 องค์ ไม่ปรากฏอายุการสร้างที่ชัดเจน องค์เจดีย์มีศิลปะผสมผสานล้านนากับพม่า ส่วนฐานบัวอยู่ในฐานยกเก็จซึ่งใกล้เคียงกับศิลปะล้านนายุคหลัง ส่วนรองรับองค์ระฆังมีรูปแบบศิลปะพม่า

อ้างอิง
วัดป่าเชต์มหาราชฐาน
วัดป่าเชต์มหาราชฐาน หรือ วัดป่าเจ ( , ) เป็นวัดในพระพุทธศาสนา นิกายเถรวาท ในเมืองเชียงรุ่ง จังหวัดปกครองตนเองชนชาติไท สิบสองปันนา มณฑลยูนนาน ประเทศจีน เป็นวัดของชาวไทลื้อ เป็นจุดศูนย์รวมชาวไทลื้อที่นับถือศาสนาพุทธ มีเนื้อที่ประมาณ 3,000 ตารางเมตร ปัจจุบันมีสมเด็จพระสังฆราชหลวงจอมเมือง วรรณศิริ ดำรงตำแหน่งเจ้าอาวาส

วัดป่าเชต์มหาราชฐานสร้างเมื่อ พ.ศ. 1158 ตำนานเล่าว่ามีพระสงฆ์พม่าสองรูปเดินทางมาแสวงบุญที่สิบสองปันนา แล้วสร้างวัดขึ้น ในอดีตเป็นวัดที่ใหญ่ และยังเป็นวิทยาลัยสงฆ์ของเมืองเชียงรุ่ง เป็นสถานที่ประกอบพิธีกรรมทางศาสนาของชนชั้นปกครองในสิบสองปันนา วัดเคยถูกทำลายในช่วงปฏิวัติวัฒนธรรมจีน
อาคารและเสนาสนะภายในวัด ได้แก่ เจดีย์ขาว เจดีย์แปดเหลี่ยม วิหาร อุโบสถ กุฏิพระภิกษุสามเณร และสถาบันทางพระพุทธศาสนา คือ วิทยาลัยพระพุทธศาสนาของมณฑลยูนนาน สิ่งก่อสร้างในวัดแห่งนี้ ส่วนหนึ่งได้รับทุนงบประมาณการก่อสร้างจากสาธุชนชาวไทย ด้านหลังของวัดมีต้นพระศรีมหาโพธิ์ซึ่งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีได้ทรงปลูกไว้เมื่อครั้งเสด็จมาเยือนเมื่อ พ.ศ. 2536

อ้างอิง
วัดมหาราชฐานสุทธาวาส
วัดมหาราชฐานสุทธาวาส หรือ วัดไทลื้อ ( , ) เป็นวัดในพระพุทธศาสนา นิกายเถรวาท ในหมู่บ้านกาหลั่นป้า เมืองเชียงรุ่ง จังหวัดปกครองตนเองชนชาติไท สิบสองปันนา มณฑลยูนนาน ประเทศจีน เป็นวัดของชาวไทลื้อ ปัจจุบันเป็นสถานที่ท่องเที่ยวที่ได้รับความนิยมมาก

ชาวไทลื้อเรียกว่า วัดสวนม่อน สร้างเมื่อ พ.ศ. 1126 มีอายุมากกว่า 1,400 ปี วัดมีความชำรุดทรุดโทรมหลังปฏิวัติวัฒนธรรมจีน พระพุทธศาสนาในสิบสองปันนาได้สูญหายไป ชาวไทลื้อในหมู่บ้านได้พากันนำพระคัมภีร์ของวัดไปซุกซ่อน แล้วทำทีปล่อยให้เป็นวัดร้าง โดยนำวัวควายมาผูกเลี้ยงไว้ในวัดและอุโบสถ เหมือนไม่ได้เคารพศรัทธา วัดแห่งนี้จึงรอดพ้นจากการถูกเผาทำลายมาได้ จนวัดกลับมาฟื้นฟูอีกครั้งเมื่อ พ.ศ. 2519
ป้ายของวัดมีระบุประวัติการบูรณปฏิสังขรณ์ โดยได้รับการอนุเคราะห์จากไทย เมื่อวันที่ 22 เมษายน พ.ศ. 2540 กระทรวงการต่างประเทศ บริจาคเงิน 225,800 หยวน สมทบการซ่อมแซมวิหาร นายมีชัย ฤชุพันธุ์บริจาค 198,888 หยวน สมทบการซ่อมแซมวิหาร ก่อสร้างกำแพงกับซุ้มประตูใหญ่ และจัดซื้อที่เพื่อสร้างอุโบสถหลังใหม่

อ้างอิง
พิพิธภัณฑสถานแห่งชาติ พิมาย
พิพิธภัณฑสถานแห่งชาติ พิมาย เป็นพิพิธภัณฑ์หลักของภาตะวันออกเฉียงเหนือตอนล่าง ตั้งอยู่ถนนท่าสงกรานต์ ตำบลในเมือง อำเภอพิมาย จังหวัดนครราชสีมา ภายในจัดแสดงโบราณวัตถุ ศิลปวัตถุทางด้านโบราณคดี ของภาคตะวันออกเฉียงเหนือ

ประวัติ
พ.ศ.2507 มีการดำเนินการขุดแต่งบูรณะปราสาทพิมาย จึงนำโบราณวัตถุที่ขุดค้น มาจัดแสดงเป็นพิพิธภัณฑสถานกลางแจ้งร่วมกับโบราณวัตถุที่ได้จากการ เก็บรวบรวมจากจังหวัดต่างๆ ในเขตภาคตะวันออกเฉียงเหนือ ในความดูแลของกองโบราณคดี กรมศิลปากร

พ.ศ.2518 ได้โอนพิพิธภัณฑสถานมาอยู่ในความรับผิดชอบของกองพิพิธภัณฑสถานแห่งชาติ เป็นพิพิธภัณฑสถานแห่งชาติประจำภาคตะวันออกเฉียงเหนือตอนล่าง
พ.ศ.2532 กรมศิลปากร ดำเนินการปรับปรุงพิพิธภัณฑสถานแห่งชาติ พิมาย ให้ถูกต้องตามหลักพิพิธภัณฑสถานวิทยา โดยการจัดสร้างอาคารจัดแสดง สำนักงานและห้องประชุม โดยได้เสนอของบประมาณโครงการน้ำพระทัยจากในหลวง ต่อจากนั้นก็ได้รับงบประมาณอย่างต่อเนื่องมาจนกระทั่ง ดำเนินการจัดแสดงนิทรรศการถาวรแล้วเสร็จ

วันที่ 4 สิงหาคม พ.ศ.2536 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิด พิพิธภัณฑสถานแห่งชาติ พิมาย อย่างเป็นทางการ
== พื้นที่จัดแสดง == 
พิพิธภัณฑสถานแห่งชาติ พิมาย เป็นแหล่งรวบรวมองค์ความรู้ด้านประวัติศาสตร์ โบราณคดี และจัดแสดงรากฐานและพัฒนาการของวัฒนธรรมอีสานตอนล่าง แถบลุ่มแม่น้ำมูล-แม่น้ำชี ในจังหวัดนครราชสีมา ชัยภูมิ และบุรีรัมย์ ตั้งแต่สมัยก่อนประวัติศาสตร์ เมื่อประมาณ 3,000 ปี มาแล้วจนถึงสมัยปัจจุบัน

: ส่วนที่ 1 อาคารจัดจัดแสดงชั้นบน
จัดแสดงเรื่องพัฒนาการของสังคมในดินแดนแถบอีสานตอนล่าง รวมถึงรากฐานการกำเนิดวัฒนธรรม ซึ่งมีมาจากความเชื่อด้านต่างๆ ตั้งแต่สมัยก่อนประวัติศาสตร์จนถึงปัจจุบัน

: ส่วนที่ 2 อาคารจัดแสดงชั้นล่าง
จัดแสดงโบราณวัตถุศิลปะเขมรในเขตอีสานตอนล่าง
: ส่วนที่ 3 อาคารจัดแสดงศิลาจำหลัก
จัดแสดงโบราณวัตถุ ซึ่งเป็นองค์ประกอบทางสถาปัตยกรรมหินทราย ซึ่งเป็นส่วนประกอบของปราสาทหินในเขตอีสานตอนล่าง

อ้างอิง
วัดใหม่สุวรรณคีรี
วัดใหม่สุวรรณคีรี เป็นวัดไทยสังกัดคณะสงฆ์ฝ่ายมหานิกาย ตั้งอยู่ที่อำเภอตุมปัต รัฐกลันตัน ประเทศมาเลเซีย ปัจจุบันมีพระวิจารณญาณมุนี (ครน ปุณฺณสุวณฺโณ) ดำรงตำแหน่งเจ้าอาวาส เป็นหนึ่งใน 4 วัดที่กระทรวงการท่องเที่ยวมาเลเซียจัดให้อยู่ในกลุ่มท่องเที่ยว ใช้เวลาเดินทางจากโกตาบารูมาถึงวัดราว 30 นาที
วัดใหม่สุวรรณคีรี หรือ วัดเขาดิน น่าจะสร้างหรือบูรณะไล่เลี่ยกับวัดมัชฌิมาราม หากยึดปีตามอุโบสถวัดมัชฌิมาราม มีจารึกว่าบูรณะเมื่อ พ.ศ. 2474 อุโบสถหลังเก่าที่เพิ่งจะได้รับการบูรณะปฏิสังขรใหม่ มีสถาปัตยกรรมไทยประเพณี หลังคา 2 ซ้อน 3 ตับ รูปแบบหลังคาเช่นนี้น่าจะได้รับอิทธิพลจากอุโบสถวัดในอำเภอตากใบ จังหวัดนราธิวาส เช่นอุโบสถวัดชลธาราสิงเหและอุโบสถวัดโคกมะเฟือง สถาปัตยกรรมที่มีชื่อเสียงของวัด คือ อุโบสถสร้างอยู่บนเรือพญานาค อุโบสถหลังใหม่มีพิธีตัดหวายฝังลูกนิมิต เมื่อวันที่ 23 สิงหาคม พ.ศ. 2556

อ้างอิง